

**Ўзбекистон суд хокимиятининг мустақиллиги борасида жиддий қийинчиликларга юз тутмоқда, деб ҳисоблайди БМТнинг инсон ҳуқуқлари бўйича эксперти**

ЖЕНЕВА / ТОШКЕНТ (26 сентябрь 2019 й.) – Ўзбекистонда суднинг мустақиллиги, адвокатлар фаолияти ва қонун устуворлигига илгари жиддий путур етказаётган авторитар ва марказлашган тузилмага чек қўйишда муҳим қадамлар қўйилди, дейди БМТнинг инсон ҳуқуқлари бўйича эксперти Диего Гарсия-Саян.

Ўзининг Ўзбекистонга ташрифининг якунида дастлабки хулосаларини тақдим қилар экан, Судьялар ва адвокатлар мустақиллиги бўйича Махсус маърузачи Гарсия-Саян: “Шуни таъкидлашим лозимки, мазкур жараён узоқ давом этади ва келгусида у янада такомиллаштирилиши зарур. Мен шунингдек танқидий фикрларга очиқликни ҳам хис қилдим ва бундай ёндошувни қутлайман”, - дея таъкидлади.

“Суд хокимиятининг мустақиллиги ва ҳуқуқ устуворлигига жиддий таҳдидлар сақланиб қолмоқда”, - дейди у Ўзбекистонда жамият ва институтларда давлат хавфсизлиги хизматининг интенсив ва доимий равишда бўлишини назарда тутган ҳолда. Шу билан бирга, у жиноий ишлар бўйича суд жараёнларида прокурорлар кенг ваколатларга эгалиги сақланиб қолинаётганлиги ва бу судьянинг ишни мустақил равишда ва ўз виждонига биноан хал қилишдаги эркинлигини чеклаётганлигидан ташвишда эканлигини билдирди.

“Ҳозирда ҳукумат ислоҳотлар жараёнини қўллаб-қувватлаш ва якунига етказиш ҳамда одил судловга етишиш имкониятларига таъсир этаётган ва суд хокимиятининг мустақиллигига эришиш ҳаракатларига таҳдид солаётган амалиётга чек қўйиш учун тезкорлик билан ҳаракат қилиши лозим”.

Гарсия-Саян таъкидлашича бир қатор ижобий қадамлар қўйилган бўлиб, сўнгги йиллар давомида оқлов ҳукмлари сонининг ортганлиги, Судьялар олий кенгаши ва Судьялар олий мактабининг ташкил этилиши, шунингдек, шаффофликни орттиришга ҳамда одил судловга етишишни осонлаштиришга қаратилган электрон жараёнларнинг босқичма-босқич яратилиши шулар жумласидандир.

“Жиноят процессида оқлов ҳукмлари сонининг ортиши судьяларнинг мустақиллиги прокурор қарорини эътирозсиз маъқуллаш билан чекланган тизимдан аста-секин узоқлашилаётганлигидан далолат беради”, - дейди Гарсия-Саян.

2016 йилда бор-йўғи олтита оқлов ҳукмлари қайд этилган. Бу рақам 2017 йилда 263 тани, 2018 йилда эса 867 тани ташкил қилди. Ҳозирги кунда, 2019 йилнинг тўққиз ойида 500 дан ортиқ киши оқланди.

Гарсия-Саяннинг айтишича тизим умуман инсон ҳуқуқлари томон янада аниқ йўналтирилган бўлиши лозим. “Бундай ёндошув судьяларни тайёрлашда марказий ўринни эгаллаши билан чекланиб қолмасдан, Конституцияга ҳам миллий органлар томонидан қабул қилинган қонунлар ва бошқа меъёрий ҳужжатлар халқаро нормалар ва ва стандартларга зид бўлган ҳолларда, халқаро нормалар ва стандартлар устуворликка эга бўлишини тан олувчи модда киритиш лозим”.

Адвокатларнинг ҳибсда сақланаётган ўз ҳимоясидаги шахсларнинг олдига киришларига қаршилик қилинганлиги билан боғлиқ бўлган шикоятлар бўйича Гарсия-Саян давлатнинг ҳар қандай мансабдор ходими ёки бундай учрашувга қаршилик қилинганлигига масъул бўлган ҳар қандай шахсга қарши жиддий санкциялар ўртанувчи ҳуқуқий моддани ўрнатиш масаласини кўриб чиқишни таклиф қилди.

Мамлакатда адвокатлар сонини орттириш масаласига эътибор қаратар экан, БМТ эксперти юридик олий ўқув юртларини ривожлантириш ёки янгиларини очиш учун янги қадамлар қўйишни ҳамда адвокат бўлиш учун талаб этилувчи мажбурий уч ойлик стажировкани бекор қилиш масалаларини кўриб чиқишни маслаҳат берди.

“Шу билан бирга Ўзбекистон фуқаролик жамиятининг одил судловни амалга оширишдаги иштирокини кучайтириш ва кенгайтириш бўйича чораларни кўриш зарур, масалан Судьялар олий кенгашида иштирок этиш орқали. Шунингдек, судьялар кенгашда иштирок этишлари учун ўз даражасидаги аъзоларни танлаб олиш жараёнида фаол иштирок этишлари мақсадга мувофиқ бўлар эди”, - деди Гарсия-Саян.

“Коррупция ва давлатдаги у билан боғлиқ бўлган жиноий структуралар давлатнинг институтларига, жумладан суд тизимига ҳам жиддий таҳдид солмоқда”.

“Ўзбекистон жазосизликка қарши курашиш учун керакли тергов ва суд процедураларини жорий этиши лозим. У шунингдек суд органлари ва прокуратурада етарли миқдорда ва ишончга лойиқ бўлган жамоалар мавжудлигини таъминлаб бериши лозим. Коррупция ва уюшган жиноятчилик билан боғлиқ бўлган ишларда хақиқатни аниқлаш учун айбига иқрор бўлиш ҳақида битим тузиш тўғрисидаги керакли ҳуқуқий нормаларнинг мавжуд бўлиши ҳам муҳим аҳамиятга эга.”

Махсус маърузачи ўз хулоса ва тавсияларидан иборат бўлган ҳисоботининг тўлиқ матнини 2020 йилнинг июнь ойида Женевадаги Инсон ҳуқуқлари бўйича Кенгашга тақдим этади.

МАТН ТУГАДИ

***Жаноб Диего Гарсия-Саян*** *БМТнинг судьялар ва адвокатлар мустақиллиги бўйича махсус маърузачиси вазифасини 2016 йил декабрида бошлади. Унга қадар кетма-кет икки муддат давомида Инсон ҳуқуқлари бўйича Америка давлатлари ўртасидаги судининг судьяси бўлган. Унинг ваколати даврида у суд раисининг ўринбосари (2008–2009 йй.) ва икки марта кетма-кет (2009–2013 йй.) суд раиси этиб сайланган. У инсон ҳуқуқлари масалаларида турли хил инстанцияларда, жумладан Бирлашган Миллатлар Ташкилоти ва Америка давлатлари Ташкилотида кўп йиллик меҳнат тажрибасига эга.*

*Махсус маърузачилар Инсон ҳуқуқлари бўйича кенгашнинг Махсус процедуралари таркибига киради. Мазкур Махсус процедуралар, БМТнинг инсон ҳуқуқлари тизимидаги мустақил экспертларнинг энг йирик бирлашмаси ҳисобланиб, у маълумотларни аниқлаш ва мониторинг қилиш бўйича Кенгаш мустақил механизмларининг умумий номи ҳисобланади ва у маълум бир мамлакатда юзага келадиган вазиятга ёки дунёнинг турли бурчакларидаги муайян мавзулар билан шуғулланади. Махсус процедуралар бўйича мутахассислар жамоатчилик асосида фаолият юритадилар, яъни улар Бирлашган Миллатлар Ташкилоти ходими эмаслар ва ўз ишлари учун иш ҳақи олмайдилар. Улар ҳеч қайси ҳукумат ёки ташкилотга алоқадор бўлмаган ҳолда, шахсий қарашларидан келиб чиққан ҳолда хизмат қиладилар. БМТ инсон ҳуқуқлари, мамлакат саҳифаси: Ўзбекистон*

*Қўшимча маълумот олиш ва ОАВ сўровлари билан қуйидаги ходимларга мурожаат қилинг:*

***Тошкентда (ташриф давомида)****: жаноб Стефано Сенси (электрон почта: :* *ssensi@ohchr.org**)*

*Женевада (ташрифдан олдин, ташриф давомида ёки ундан кейин): Жаноб Гоцон Онандия (**gonandia@ohchr.org**)*

*Бирлашган Миллатлар Ташкилотининг бошқа мустақил экспертлари билан боғлиқ бўлган масалалар бўйича қуйидаги ходимга мурожаат қилинг: Жаноб Жереми Лоуренс (+41 22 917 9383 /* *jlaurence@ohchr.org**)*

*Бирлашган Миллатлар Ташкилотининг инсон ҳуқуқлари бўйича мустақил экспертлари билан боғлиқ бўлган янгиликларни твиттерда кузатиб боринг: Twitter* [*@UN\_SPExperts*](https://nam10.safelinks.protection.outlook.com/?url=https%3A%2F%2Ftwitter.com%2FUN_SPExperts&data=02%7C01%7C%7Cd99c03c5a3404f85dca708d73c38cd56%7C84df9e7fe9f640afb435aaaaaaaaaaaa%7C1%7C0%7C637044087363113232&sdata=fGz%2BCs70D8OSeBzhx6WzigDbVEfRND2%2FteHTj1l1z9E%3D&reserved=0)*.*

*Биз яшаётган дунё ҳақида қайғураяпсизми? Ундай бўлса, STAND UP - бугун кимнингдир ҳуқуқларини ҳимоя қилишга оёққа туринг # Standup4humanrights ва қуйидаги манзилдаги веб-саҳифага ташриф буюринг:* [*http://www.standup4humanrights.org*](http://www.standup4humanrights.org)